Szárnyak a lombok között

Madárfotó-kiállítás nyílt a Kamaraerdei Úti Idősek Otthonában, amelynek képein az intézmény körüli erdő élőlényei is láthatók; Adorján Tibor és Albert István amatőr természetfotósok az ottani madárlesből kapták lencsevégre őket. Az alkotók felváltva jártak ki négy évszakon át, hogy az olyan madarakat is megörökíthessék, mint a fenyőpinty, a meggyvágó,a tengelic, a zöld küllő vagy a karvaly.

– Szeretjük ezt a hét és fél hektár erdőt, és szeretnénk azt is, hogy lakóinkhoz minél közelebb kerüljön. Így, ahogy a természetfotósok megragadták, nagyon ritkán látni – mondta Havasi Pálma intézményvezető. A tárlat egy része kültéri, így a portán bejelentkezve bárki szabadon látogathatja egész nyáron.