Polgármesteri dicséret a hős újbudai polgárőrnek

A május 28-i képviselő-testületi ülésen hivatalosan is köszöntötték Parlagi Konrádot, az Újbuda Polgárőr és Önkéntes Tűzoltó Egyesület tagját.

A Than Károly Ökoiskola és Technikum 10. évfolyamos tanulója április 28-án elsősegélyt nyújtott és valószínűleg életet mentett, amikor egy hároméves gyermeket elgázoltak.

Helytállásáért dr. László Imre polgármester polgármesteri dicséretben és 250 ezer forintos pénzjutalomban részesítette a fiatal polgárőrt.