Beleszólok a Bartók Feszt’-en / újbudai közösségi költségvetés a Bartók Feszt’-en

Beleszólok – Szavazz te is Újbuda közösségi költségvetésének ötleteiről!
Időpont: 2026. augusztus 29. 10-18 óra
Helyszín: Szent Gellért tér

Van, ami már ott van a városban, és van, ami egyelőre csak valaki képzeletében létezik. Egy láthatatlan utcabál, kalandjátszótér, új találkozóhely, önkéntes-hálózat, pingpongasztal, kutyavécé, edzőpálya, kilátó vagy akár városi erdő. A közösségi költségvetésben ezek az elképzelések láthatóvá válhatnak, és akár meg is valósulhatnak Újbudán!

Szerinted melyik ötlet tenné Újbudát zöldebbé, élhetőbbé, színesebbé, otthonosabbá, izgalmasabbá vagy befogadóbbá? A Bartók Feszten bemutatjuk a szavazólapra került ötleteket a ZÖLD, MODERN, GONDOSKODÓ és SZABAD kategóriákban, és ha újbudai vagy, te is szavazhatsz a helyszínen arról, melyik ötletből legyen valóság.

És közben már a jövőre is gondolunk: közösen ötletelünk arról, milyen ügyekkel, ötletekkel és fejlesztésekkel lehessen majd pályázni a következő közösségi költségvetésben.

Láthatatlanból látható. Szólj bele te is! https://beleszolok.ujbuda.hu/

A Bartók Feszt’ idén azokra a társadalmi folyamatokra és szereplőkre hívja fel a figyelmet, amelyek a hétköznapokban gyakran észrevehetetlenek. A teljes eseményt és a további programokat itt találod: https://fb.me/e/76ft1f83A

A részvétel minden programon ingyenes.

_ _ _ _

A fesztivál Újbuda Önkormányzata és a KözPont Újbudai Kulturális Nonprofit Kft. szervezésében valósul meg. A programváltozás jogát fenntartjuk. Az eseményen kép- és hangfelvétel készül.