Jön a másodfokú hőségriasztás

Az országos tisztifőorvos másodfokú hőségriasztást rendelt el az ország egész területére augusztus 20. (csütörtök) 00.00-tól augusztus 23. (vasárnap) 24.00-ig.

A melegben figyeljünk a bőséges folyadékpótlásra, 11 és 15 óra között kerüljük a tűző napot, és viseljünk világos, lenge ruhát, fejfedőt! Ha otthon nem tudunk hűsölni, keressük fel a klimatizált helyeket, és ügyeljünk fokozottan a kisgyermekekre, az idősekre, valamint a háziállatokra is!

A hűsöléshez összeállítottunk egy térképes útmutatót, amellyel könnyen megtalálhatók a kerületi klimatizált helyiségek, működő ivókutak, párakapukkal felszerelt árnyékos játszóterek, valamint a vízvételi lehetőséggel ellátott kutyafuttatók: ujbudaonline.hu/hoseg