Új lehetőség Újbudán: iskolai közösségi szolgálat az önkormányzattal

Az iskolai közösségi szolgálat (IKSZ) célja, hogy a diákok aktívan kapcsolódjanak a helyi közösség életéhez, megtapasztalják a segítő tevékenységek értékét, és közben valós tapasztalatot szerezzenek együttműködésről, szervezésről és felelősségvállalásról.

Újbuda Önkormányzata mostantól az általa fenntartott intézményekben és szervezeti egységeihez kapcsolódva is lehetőséget biztosít a szolgálat teljesítésére, így a diákok betekintést nyerhetnek az önkormányzat és az egyes intézményei működésébe és a kerület mindennapi életébe is.

A program különböző területeken kínál lehetőségeket: például kulturális, oktatási, szociális, környezetvédelmi, sport- és közösségi programokhoz is lehet csatlakozni, így mindenki megtalálhatja a hozzá közelebb álló feladatokat.

A választható tevékenységek sokszínűek:
rendezvények és sportesemények segítése
vendégfogadás, regisztráció, helyszíni közreműködés
környezetvédelmi és városismereti aktivitások támogatása
közreműködés táborok és ifjúsági kezdeményezések megvalósításában
gyermekfoglalkozások segítése pedagógusok mellett
kreatív, kommunikációs és dokumentációs feladatok
szervezési és háttérmunkák támogatása

A lehetőség jelenleg a szerződött partneriskolák diákjai számára érhető el, de a cél, hogy a kör a jövőben tovább bővüljön.

Részletek és jelentkezés: https://ifjusagugy.ujbuda.hu/Iskolai-Kozossegi-Szolgalat