Elhárították a problémát a Sport11-ben

Elhárították a problémát a Sport11 uszodában, a történtek kivizsgálása azonban folytatódik.

Csütörtök délelőtt ismeretlen eredetű szennyeződés került a 33 méteres úszómedencébe. A víz barnás-zöldes színűvé vált, és irritáló szag volt érezhető. A medencében tartózkodó négy vendég azonnal elhagyta a vizet.

A helyszíni mérések a szokásosnál magasabb, de az egészségre káros szintet el nem érő klórértéket mutattak. Az üzemeltető külső szakember bevonásával vizsgálja az esetet, és belső vizsgálóbizottságot is felállított.

Az egyik érintettet később légzési panaszok miatt az otthonából kórházba szállították. Az üzemeltető folyamatosan kapcsolatban áll a családjával. Amint újabb, megerősített információ áll rendelkezésünkre, azonnal tájékoztatást adunk.