Így ünnepelt Újbuda augusztus 20-án

Különleges ünnepi vetítéssel várta az érdeklődőket az önkormányzat a közösségi költségvetés egyik nyertes ötleteként megvalósuló Újbudai Kertmozi augusztus 20-i eseményén. A 20.30-kor kezdődő film előtt a parkba látogatók megkóstolhatták az idei Ország Tortáját, a Bíborfehér elnevezésű desszertet, valamint a frissen sütött, ropogós újkenyeret. A hagyományos ízek és az ünnepi falatok után a csillagos ég alatt a népszerű magyar közönségfilmet, a Valami Amerikát tekinthették meg a jelenlévők.