Elindult az egynapos sebészet a szakrendelőben

Közel kétéves küzdelem után május 19-én elindultak az egynapos műtétek a Szent Kristóf Szakrendelőben, amivel teljessé vált a nem kórházi, azaz a poliklinikai ellátás a lakosság számára – jelentette be dr. László Imre polgármester a május 28-i képviselő-testületi ülésen.

Az intézményben elsőként a szürkehályog-műtétek kezdődtek meg. Erre a beavatkozásra az állami egészségügyben jelenleg mintegy 6 000 beteg várakozik. A rendelőintézet főigazgatója, dr. Lénárt Anett a képviselő-testületi ülésen azért nem tudott részt venni, mert az ő szaktudására alapozva elindultak és jelenleg is zajlanak a kézsebészeti műtétek.

A tervek szerint az egynapos sebészeti ellátás hamarosan újabb szakterületekkel fog bővülni a kerületben.